

 **GRADSKO VIJEĆE *P R I J E D L O G***

KLASA:402-03/20-01/52

URBROJ:2186/18-02/1-20-25

U Ludbregu, 28. prosinca 2020. godine

Na temelju članka 33. Statuta Grada Ludbrega (Službeni vjesnik Varaždinske županije br. 23/09, 17/13, 40/13-pročišćeni tekst, 12/18, 55/18-pročišćeni tekst, 40/19, 13/20), Gradsko vijeće Grada Ludbrega na svojoj 27.sjednici održanoj dana 28. prosinca 2020.godine donosi slijedeći

***P R O G R A M***

***JAVNIH POTREBA U DRUŠTVENIM DJELATNOSTIMA GRADA LUDBREGA ZA 2021. GODINU***

**I.**

Ovim Programom utvrđuju se javne potrebe u društvenim djelatnostima Grada Ludbrega za 2021. godinu za financiranje iz Proračuna Grada Ludbrega.

**A) JAVNE POTREBE IZ OBLASTI PREDŠKOLSKOG 8.032.516,00 kn**

 **ODGOJA I PROSVJETE**

 **PREDŠKOLSKI ODGOJ: 6.977.516,00 kn**

1. **DJEČJI VRTIĆ**  4.963.516,00 kn

 2.719.416,00 -proračun

 2.244.100,00 -pr.korisnika

A) RASHODI POSLOVANJA **=3.377.416,00** **kn**

|  |  |  |  |  |
| --- | --- | --- | --- | --- |
|  |  | Pr. Grada | Pr.korisnika | UKUPNO: |
|  | RASHODI POSLOVANJA | **2.519.416,00** | **858.000,00** | **3.377.416,00** |
|  |  |  |  |  |
| 1. | Rashodi za zaposlene | 2.366.716,00 |  142.700,00 | 2.509.416,00 |
| 2. | Materijalni rashodi  | 152.700,00 |  696.300,00 |  849.000,00 |
|  | -naknade tr.zaposlenima, rashodi za materijal i energiju | 152.700,00 |  505.300,00 |  658.000,00 |
|  | -rashodi za usluge |  - |  153.000,00 |  153.000,00 |
|  | -ostali nespomenuti rashodi | - |  38.000,00 |  38.000,00 |
| **3.** | Financijski rashodi | - |  19.000,00 |  19.000,00  |

B) RASHODI ZA NABAVU DUGOTRAJNE IMOVINE  **=1.586.100,00kn**

|  |  |  |  |
| --- | --- | --- | --- |
|   | Pr. Grada | Pr.korisnika | UKUPNO: |
| NABAVA NEFINANCIJSKE IMOVINE | **200.000,00** | **1.386.100,00** | **1.586.100,00** |
| -ulaganja na građevinskom objektu dječjeg vrtića | 200.000,00 | - | 200.000,00 |
| -nabava opreme  |  - |  9.100,00 |  9.100,00 |
| -ulaganja u računalne programe | - |  22.000,00 |  22.000,00 |
| -otplata kredita | - | 1.355.000,00 | 1.355.000,00 |

**2) DJEČJI VRTIĆ ISKRICA-BERNARDA VARGA**  **750.000,00** **kn**

**3) DJEČJI VRTIĆ SMJEHULJICA**  **1.104.000,00 kn**

**4) a) SUFINANCIRANJE BORAVKA DJECE SLABIJEG**

 **IMOVINSKOG STANJA U DJEČJIM VRTIĆIMA 20.000,00 kn**

 **b) SUFINANCIRANJE EDUKACIJA I EDUKATIVNIH**

 **PROGRAMA U DJEČJIM VRTIĆIMA 140.000,00 kn**

 **PROSVJETA 1.055.000,00 kn**

**5) SUFINANCIRANJE PRIJEVOZA UČENIKA**  **140.000,00 kn**

(osnovna škola, srednja škola, djeca s posebnim potrebama i dr.)

**6) SUFINANCIRANJE OSNOVNOŠKOLSKOG OBRAZOVANJA 865.000,00 kn**

 **a) Osnovna škola Ludbreg 485.000,00 kn**

 *- natjecanja učenika OŠ*  5.000,00 kn

 *- sport OŠ*  5.000,00kn  *- produženi boravak OŠ*  435.000,00 kn

 *-nabava materijala – produženi boravak* 10.000,00 kn

 *-višednevna izvanučionička nastava*  10.000,00 kn

 *-škola plivanja*  15.000,00 kn

 *- ostalo*  5.000,00 kn

 ***b NABAVA ŠKOLSKOG PRIBORA*  80.000,00 kn**

 ***c) NABAVA RADNIH MATERIJALA* 300.000,00 kn**

**7.) SUFINANCIRANJE SREDNJOŠKOLSKOG OBRAZOVANJA 50.000,00 kn**

 **\*SREDNJA ŠKOLA LUDBREG**

 - opremanje Centra izvrsnosti iz CNC tehnologije 50.000,00 kn

**B) JAVNE POTREBE IZ OBLASTI SPORTA 4.079.000,00 kn**

 1.) PRIJENOS ZAJEDNICI SPORTSKIH UDRUGA ZA 800.000,00 kn

 DONACIJE SPORTSKIM DRUŠTVIMA

 2.) ENERGENTI I KOMUNALNE USLUGE 77.000,00 kn

 3.) PROJEKT „KRETANJE JE ŽIVOT“ 22.000,00 kn

 4.) MEDIJSKO PRAĆENJE SPORTA 30.000,00 kn

 5.) ULAGANJE U SPORTSKE OBJEKTE 3.150.000,00 kn

**C) JAVNE POTREBE IZ OBLASTI ZAŠTITE SPOMENIKA 1.864.000,00 kn**

 **KULTURE I ARHEOLOŠKIH NALAZA**

1. Projekt „Unapređenje kontinentalnog turizma turističkom 1.764,000,00 kn

valorizacijom povijesno-kulturne baštine Grada Ludbrega“

1. Projekti iz oblasti zaštite spomenika kulture 100.000,00 kn

**D) JAVNE POTREBE IZ OBLASTI KULTURE 8.924.363,00 kn**

**1)** **PRIJENOS SREDSTAVA CENTRU ZA KULTURU I 7.422.990,00 kn**

 **INFORMIRANJE DRAGUTIN NOVAK** 3.132.179,00–proračun

 4.290.811,00 -pr.korisnika

A) REDOVNA DJELATNOST  **=2.488.179,00 kn**

|  |  |  |  |  |
| --- | --- | --- | --- | --- |
|  |  | Pr. Grada | Pr.korisnika | **UKUPNO:** |
|  | REDOVNA DJELATNOST | 2.232.179,00 | 256.000,00 | 2.488.179,00 kn |
|  |  |  |  |  |
| 1. | Plaće i ostali rashodi za zaposlene | 1.895.179,00 |  28.000,00 | 1.923.179,00 kn |
| 2. | Rashodi za materijal, energiju i usluge  |  337.000,00 | 165.000,00 |  502.000,00 kn |
| 3.  | Ostali nespomenuti rashodi posl. | - |  57.000,00 |  57.000,00 kn |
| 4. | Financijski rashodi |  - |  6.000,00 |  6.000,00 kn |

B) PROGRAMI **=373.690,00 kn**

|  |  |  |  |
| --- | --- | --- | --- |
|   | Pr. Grada | Pr.korisnika | UKUPNO: |
| -tekuće donacije za programe Centra | 300.000,00 | 73.690,00 | 373.690,00 |

C) NABAVA NEFINANCIJSKE IMOVINE =**4.561.121,00kn**

|  |  |  |  |
| --- | --- | --- | --- |
|   | Pr. Grada | Pr.korisnika | UKUPNO: |
| NABAVA NEFINANCIJSKE IMOVINE |  600.000,00 | 3.961.121,00 | 4.561.121,00 |
| -obnova zgrade Centra |  600.000,00 | 2.074.121,00 | 2.674.121,00 |
| -obnova kino dvorane | - | 1.840,000,00 | 1.840.000,00 |
| -postrojenja i oprema |  - |  45.000,00 |  45.000,00 |
| -ulaganje u računalne programe |  - |  2.000,00 |  2.000,00 |

1. PRIJENOS SREDSTAVA GRADSKOJ KNJIŽNICI I =1.481.373,00 kn

 **ČITAONICI MLADEN KERSTNER LUDBREG** 1.077.147,00 – proračun

 404.226,00–pr.korisnika

 A) REDOVNA DJELATNOST  **=961.899,00 kn**

|  |  |  |  |
| --- | --- | --- | --- |
|  | Pr. Grada | Pr.korisnika | UKUPNO: |
| REDOVNA DJELATNOST | 858.836,00 | 103.063,00 | 961.899,00 kn |
| -rashodi za zaposlene | 674.805,00 | - | 674.805,00 kn |
| -materijalni rashodi  | 181.031,00 |  103.063,00 | 284.094,00 kn |
| -financijski rashodi |  3.000,00 |  - |  3.000,00 kn |

B) NABAVA NEFINANCIJSKE IMOVINE  **=460.663,00 kn**

|  |  |  |  |
| --- | --- | --- | --- |
|   | Pr. Grada | Pr.korisnika | UKUPNO: |
| NABAVA NEFINANCIJSKE IMOVINE | 170.000,00 |  290.663,00 |  460.663,00 kn |
| -ulaganja za novu zgradu | 100.000,00 |  - |  100.000,00 kn |
| -nabava uredske opreme i namještaja |  10.000,00 |  225.663,00 |  235.663,00 kn |
| -nabava knjižne i neknjižne građe |  60.000,00 |  65.000,00 |  125.000,00 kn |

C) PROGRAMI **=58.811,00 kn**

|  |  |  |  |
| --- | --- | --- | --- |
|   | Pr. Grada | Pr.korisnika | UKUPNO: |
| PROGRAMI  | 48.311,00 |  10.500,00 |  **58.811,00 kn** |
| -Dani Bože Hlasteca,pričaonice,Kešnerijada“, Bebe u knjižnici-„Moja prva slikovnica“, „Ludbr.razglednice, Priče za laku noć | 48.311,00 |  10.500,00 |  58.811,00 kn |

1. **) KONCERTNI URED VARAŽDIN 20.000,00 kn**

**E) JAVNE POTREBE ORGANIZACIJA CIVILNOG DRUŠTVA 420.000,00\_kn**

**F) JAVNE POTREBE IZ OBLASTI SOCIJALNE SKRBI**   **930.000,00 kn**

1) NOVČANE POMOĆI SUKLADNO ZAKONU

O SOCIJALNOJ SKRBI 460.000,00 kn

2) STIPENDIJE I POMOĆI UČENICIMA I STUDENTIMA 350.000,00 kn

3) NAKNADE ZA NOVOROĐENU DJECU 120.000,00 kn

**G) GRADSKO DRUŠTVO CRVENOG KRIŽA LUDBREG 172.528,00 kn**

a) redovna djelatnost 107.520,00 kn

b) služba traženja 43.008,00 kn

c) Mobilni tim pomoći u kući 22.000,00 kn

**H) JAVNE POTREBE ZAJEDNICE TEHNIČKE KULTURE 134.000,00 kn**

**I) VATROGASNA ZAJEDNICA GRADA LUDBREGA 628.858,00 kn**

 **CIVILNA ZAŠTITA**

 1) VATROGASNA ZAJEDNICA GRADA LUDBREGA 588.858,00 kn

 2) CIVILNA ZAŠTITA i HGSS 40.000,00 kn

**J) TURISTIČKA ZAJEDNICA GRADA LUDBREGA 555.000,00 kn**

 a) redovna djelatnost 340.000,00 kn

 b) promidžba 95.000,00 kn

 c) troškovi manifestacija 120.000,00 kn

**K) JAVNE MANIFESTACIJE 373.000,00 kn**

a) promidžba i ostali troškovi javnih manifestacija

**L) JAVNE POTREBE IZ OBLASTI INFORMIRANJA 301.700,00\_kn**

1. RADIO LUDBREG 70.000,00 kn

2. VARAŽDINSKA TELEVIZIJA 35.000,00 kn

3. VARAŽDINSKE VIJESTI 15.000,00 kn

4. e-VARAŽDIN 28.000,00 kn

5.gradonačelnik.hr 24.000,00 kn

 6. N1 televizija63.000,00 kn

 7. Sjever.hr 15.700,00 kn

 8. Plan media 51.000,00 kn

**LJ) FINANCIRANJE POLITIČKIH STRANAKA 50.000,00 kn**

**S V E U K U P N O: =26.464.965.00 kn**

**II.**

 Svi korisnici sredstava iz Programa javnih potreba Grada Ludbrega obvezni su gospodariti sredstvima s posebnom pažnjom te najkasnije do kraja veljače 2021. godine podnijeti vjerodostojno i detaljno izvješće za 2020. godinu o izvršenim programima i o utrošku sredstava po programu javnih potreba za 2020. godinu sukladno važećim pravnim propisima; korisnici se također obvezuju dostaviti izvješće o ostvarenim projektima od 1. do 8. mjeseca 2021. godine najkasnije do 01. rujna 2021. godine, a u protivnom biti će im uskraćena isplata sredstva iz proračuna za 2021. godinu.

**III.**

 Korisnici će po usvajanju Proračuna za 2021. godinu biti pozvani da dostave specificirane zahtjeve za sufinanciranje na posebnim obrascima za konkretne projekte. U slučaju da neki od korisnika ne dostavi traženo u zadanom roku smatrat će da je odustao od zahtjeva za sufinanciranje iz Proračuna Grada Ludbrega za 2021. godinu.

Korisnici sredstava javnih potreba obvezni su prije svake isplate sredstava pismenim putem na pripadajućem obrascu zatražiti isplatu te priložiti pripadajuća izvješća po završenoj aktivnosti a u suprotnom uskratit će im se svaka daljnja isplata.

**IV.**

Ostvarenje ovog programa ovisno je o prilivu sredstava u Proračun Grada Ludbrega, te se može uskratiti isplatu svima ili pojedinim korisnicima sredstava.

**V.**

 Za ostvarenje ovoga Programa, odnosno u svrhu građenja i održavanja objekata predškolskog, školskoga, zdravstvenog i socijalnog sadržaja, financiranja građenja i održavanja javnih građevina sportske i kulturne namjene i poboljšanje energetske učinkovitosti zgrada u vlasništvu Grada Ludbrega mogu se koristiti i sredstva prikupljena komunalnom naknadom.

**VI.**

Ovaj Program javnih potreba objaviti će se u „Službenom vjesniku Varaždinske županije“,a stupa na snagu s 01.siječnja 2021. godine.

 **Predsjednik**

 **Gradskoga vijeća:**

 Antun Šimić

PROGRAM JAVNIH POTREBA

U DRUŠTVENIM DJELATNOSTIMA

GRADA LUDBREGA ZA 2021. GODINU

1. JAVNE POTREBE IZ OBLASTI PREDŠKOLSKOG =8.032.516,00 kn

ODGOJA I PROSVJETE

\*predškolski odgoj =6.977.516,00 kn

\*prosvjeta =1.055.000,00 kn

1. JAVNE POTREBE IZ OBLASTI SPORTA =4.079.000,00 kn
2. JAVNE POTREBE IZ OBLASTI ZAŠTITE SPOMENIKA =1.864.000,00 kn

KULTURE I ARHEOLOŠKIH NALAZA

1. JAVNE POTREBE IZ OBLASTI KULTURE =8.924.363,00kn

\*Centar za kulturu i informiranje Dragutin Novak Ludbreg =7.422.990,00kn

\*Gradska knjižnica i čitaonica Ludbreg =1.481.373,00 kn

\*Koncertni ured Varaždin = 20.000,00 kn

1. JAVNE POTREBE ORGANIZACIJA CIVILNOG DRUŠTVA = 420.000,00 kn
2. JAVNE POTREBE SOCIJALNE SKRBI = 930.000,00 kn
3. GRADSKO DRUŠTVO CRVENOG KRIŽA LUDBREG = 172.528,00 kn
4. JAVNE POTREBE ZAJEDNICE TEHNIČKE KULTURE = 134.000,00 kn
5. VATROGASNA ZAJEDNICA GRADA LUDBREGA i CZ = 628.858,00 kn
6. TURISTIČKA ZAJEDNICA GRADA LUDBREGA = 555.000,00 kn
7. JAVNE MANIFESTACIJE = 373.000,00 kn
8. JAVNE POTREBE IZ OBLASTI INFORMIRANJA = 301.700,00 kn

lj) FINANCIRANJE POLITIČKIH STRANAKA = 50.000,00 kn

S V E U K U P N O: =26.464.965,00 kn

**O B R A Z L O Ž E NJ E**

**prijedloga Programa javnih potreba u društvenim djelatnostima**

**Grada Ludbrega za 2021. godinu**

1. **JAVNE POTREBE IZ OBLASTI PREDŠKOLSKOG ODGOJA I PROSVJETE**

 Odlukom Gradskoga vijeća o sufinanciranju boravka djece u dječjim vrtićima u 2020. godini od 06. prosinca 2019. godine, Grad Ludbreg je u toku 2020. godine sufinancirao dnevni boravak za maksimalno 340 djece s redovnim prebivalištem na području Grada Ludbrega i to za puni desetosatni program boravka, a sukladno Državnim pedagoškim standardima predškolskog odgoja i obrazovanja.

 Predmetnom odlukom iznos sufinanciranja iznosio je 800,00 kn mjesečno po djetetu, a ekonomska cijena boravka u Dječjem vrtiću „Radost“Ludbreg utvrđena je u iznosu od 1.300,00 kuna.

 Za 2021. godinu predlaže se da ostane isti iznos sufinanciranja od 800,00 kuna mjesečno po djetetu, nadalje da ekonomska cijena bude na ovogodišnjoj razini tj. 1.300,00 kuna. Predlaže se da se za 2021. godine predvidi isti broj djece čiji će se boravak sufinancirati u dječjim vrtićima čiji su osnivači privatne osobe s obzirom da tijekom 2020. godine nije bila ispunjena maksimalna kvota sufinanciranja.

 Stvaranjem uvjeta odnosno dogradnjom DV „Radost“ stvoreni su uvjeti za smještaj još 10-ero djece tako da se u ovom dječjem vrtiću predlaže sufinanciranje smještaja za ukupno 150 djece.

 Uputama Ministarstva financija za izradu proračuna jedinica lokalne i područne (regionalne) samouprave određeno je uključivanje vlastitih i namjenskih prihoda proračunskih korisnika u proračun jedinica lokalne i područne (regionalne) samouprave, osim plaća i rashoda za zaposlene u srednjim i osnovnim školama.

 Slijedom ovih uputa za Dječji vrtić „Radost“ kao proračunskog korisnika u program su povrh proračunskih sredstava u iznosu od =2.719.416,00 kuna uključena i sredstva korisnika tj. Dječjeg vrtića u iznosu od =2.244.100,00 kuna. Prihodi korisnika odnose se na sredstva Ministarstva za dogradnju objekta dječjeg vrtića te na prihode od roditelja i ostalih općina.

 Za ostala dva dječja vrtića čiji su osnivači privatne osobe zadržan je isti princip sufinanciranja, dakle prema broju djece, a što je regulirano posebnom odlukom koja se donosi uz ovaj program.

 I nadalje se predlaže sufinanciranje boravka djece u vrtićima temeljem socijalnog programa odnosno prema socijalnim kriterijima te se za ove namjene predviđaju sredstva u iznosu od 90.000,00 kuna od čega je 70.000,00 kuna uključeno u program proračunskog korisnika – Dječjeg vrtića „Radost“, dok je 20.000,00 kuna predviđeno za sufinanciranje boravka djece slabijeg imovinskog stanja u ostala dva dječja vrtića.

 Predviđena su i sredstva za sufinanciranje edukacija i edukativnih programa u dječjim vrtićima u iznosu od 140.000,00 kuna i to uglavnom za sufinanciranje pomoćnika djeci s teškoćama u razvoju.

 I nadalje se, kao i u 2020. i prethodnim godinama predlaže financiranje prijevoza učenika Osnovne škole Ludbreg i to na način da Grad Ludbreg u potpunosti financira prijevoz učenika viših razreda kojima je udaljenost od mjesta stanovanja do škole najmanje 3 km te se predlaže i sufinanciranje učenika Srednje škole Ludbreg.

 Nadalje, predlaže se nastavak sufinanciranja osnovnoškolskog obrazovanja - troškova natjecanja i sportskih aktivnosti, projekta produženog boravka za učenike nižih razreda kao i sufinanciranje višednevne izvanučioničke nastave te škole plivanja. Predlaže se i nadalje osiguranje dijela sredstva za nabavu školskog pribora u iznosu od 100,00 kuna po učeniku kao i sredstva za nabavu radnih materijala u iznosu od 300.000,00 kuna.

 Planirana su i sredstva za sufinanciranje srednjoškolskog obrazovanja tj. za Srednju školu Ludbreg.

 **Za javne potrebe iz oblasti predškolskog odgoja i prosvjete planira se izdvojiti ukupno =8.032.516,00 kuna i to za:**

* predškolski odgoj 6.977.516**,00 kuna**
* Dječji vrtić „Radost“ 4.963.516,00 kuna

\*sredstva Proračuna 2.719.416,00 kuna

\*sredstva korisnika 2.244.100,00 kuna

- Dječji vrtići „Iskrica-Bernarda Varga“ i „Smjehuljica“ te

 ostali programi 2.014.000,00 kuna

* prosvjetu 1.055.000,00 **kuna**

-sufinanciranje prijevoza 140.000,00 kuna

-osnovnoškolsko obrazovanje 865.000,00 kuna

-srednjoškolsko obrazovanje 50.000,00 kuna

######  B) JAVNE POTREBE IZ OBLASTI SPORTA

 Sukladno odredbama Zakona o sportu, za javne potrebe iz oblasti sporta sredstva se doznačuju Zajednici sportskih udruga za rad i aktivnosti njezinih članica tj. sportskih klubova učlanjenih u Zajednicu .

 Za 2021. godinu za rad Zajednice sportskih udruga predlaže se izdvajanje sredstava u ukupnom iznosu od 800.000,00 kuna i podmirivanje troškova energenata i komunalnih usluga u iznosu od 77.000,00 kuna.

 Predlaže se također nastavak sufinanciranja projekta „Kretanje je život“.

 Također se predlažu i sredstva za medijsko praćenje sporta.

 Za iduću 2021. godinu predlažu se ulaganja u sportske objekte u ukupnom iznosu od =3.150.000,00 i to za slijedeće projekte: izgradnja bazena (I faza) sredstva u iznosu od =1.500.000,00 kuna, izgradnja BIKE parka u iznosu ud 200.000,00 kuna, izgradnja atletske staze – Sportski park „Podravina“ – 200.000,00 kuna, uređenje košarkaško-odbojkaškog igrališta – Sportski park „Podravina“ u iznosu od =300.000,00 kuna te uređenje zatvorenog sportskog igrališta – novi Društveni dom u Selniku u iznosu od =450.000,00 kuna.

 Važno je napomenuti da Grad u potpunosti poštuje Pravilnik o korištenju Sportske dvorane u Ludbregu tako da sva sportska društva koja su članice Zajednice sportskih udruga besplatno koriste prostore Sportske dvorane za održavanje redovnih treninga i utakmice tako da je i to značajan doprinos razvoju oblasti sporta.

 **Za javne potrebe iz oblasti sporta predviđa se izdvajanje u ukupnom iznosu od =4.079.000,00 kuna.**

 **C) JAVNE POTREBE IZ OBLASTI ZAŠTITE SPOMENIKA KULTURE I ARHEOLOŠKIH NALAZA**

 Temeljem prijavljenog projekta od 09. ožujka 2016. godine pod nazivom „Unapređenje kontinentalnog turizma turističkom valorizacijom povijesno-kulturne baštine Grada Ludbrega“ , Grad Ludbreg je 24. kolovoza 2017. godine potpisao Ugovor o dodjeli bespovratnih sredstava za projekte koji se financiraju iz Fondova u financijskom razdoblju 2014.-2020. godine. Ugovorom su predviđeni ukupni prihvatljivi troškovi u iznosu od =16.995.663,37 kuna te su dodijeljena bespovratna sredstva u iznosu od =14.309.569,74 kune. Za udio sufinanciranja Grada također su zatražena sredstva Ministarstva regionalnog razvoja i fondova Europske unije u iznosu od 70 % (1.769.039,00 kuna) te se odobrena sredstva u iznosu od =1.478.319,80 kuna.

Provođenje projekta predviđeno je kroz naredno trogodišnje razdoblje, a projektne aktivnosti započele su s 01. listopada 2017. godine.

S obzirom da je ovaj projekt trebao završiti s 30.09.2020. godine, ali s obzirom na proglašenu epidemiju i niz epidemioloških mjera koje su propisane tijekom 2020.godine nije bilo moguće provesti sve aktivnosti predviđene projektom te je odobrena prolongacija odnosno završetak svih aktivnosti do 28. veljače 2021. godine. Stoga se još za aktivnosti po projektu predviđaju sredstva u idućoj godini u iznosu od 1.764.000,00 kuna.

Za ostale projekte iz oblasti zaštite spomenika kulture predviđaju se sredstva u iznosu od =100.000,00 kuna.

 **Za javne potrebe iz oblasti zaštite spomenika kulture i arheoloških nalaza predviđa se izdvajanje u ukupnom iznosu od =1.864.000,00 kuna.**

 **D) JAVNE POTREBE IZ OBLASTI KULTURE**

 U ovoj oblasti najznačajnije je sufinanciranje ustanova u kulturi kojih je osnivač Grad Ludbreg – Centra za kulturu i informiranje Dragutin Novak Ludbreg i Gradske knjižnice i čitaonice „Mladen Kerstner“.

1. **CENTAR ZA KULTURU I INFORMIRANJE DRAGUTIN NOVAK LUDBREG**

Sukladno Odluci Gradskog vijeća iz 2016. godine bivša ustanova Pučko otvoreno učilište Dragutin Novak Ludbreg preimenovana je u Centar za kulturu i informiranje Dragutin Novak Ludbreg. Odluka je usklađena s važećim pravnim propisima, promijenjeni su i ostali akti ove ustanove te izvršena i promjena pri nadležnom Trgovačkom sudu u Varaždinu. Ustanova pod novim nazivom i nadalje obavlja kulturne, prosvjetne, izdavačke, informacijske i dr. djelatnosti od interesa za Grad Ludbreg te korisnike.

 Cilj obavljanja mnogobrojnih programa je pružanje usluga korisnicima bilo da se radi o kulturnim, informativnim djelatnostima ili pak sustavna briga za kulturnu baštinu ovoga kraja koja se očituje u prikupljanju, čuvanju i prezentaciji predmeta zavičajne zbirke ili briga oko predmeta sakralne zbirke. Pored ovih poslova Centra organizira i druge sadržaje kao što su izložbe, koncerti, kazališne predstave, predavanja, izdavaštvo. Svi programi nužno se koordiniraju s Turističkom zajednicom Grada Ludbrega te ostalim udrugama koje djeluju na području Grada Ludbrega i šire.

 Centar se financira iz nekoliko izvora i to:

 -dio djelatnosti financira se iz Proračuna Grada (plaće zaposlenika, trošak za energente)

 -manifestacije se financiranju po posebnom programu javnih potreba u kulturi,

 -sredstvima Ministarstva kulture djelomično se financiraju restauratorski i konzervatorski radovi na Zbirkama, u skladu s javnim potrebama,

 -iz vlastitih prihoda osiguravaju se sredstva za materijalne troškove poslovanja. Zbog velikog broja korisnika zgrade koji prostore zbog nedostatka kriterija koriste besplatno, veliki dio sredstava troši se na održavanje zgrade i investicijsko održavanje, a osim toga na zgradi je potrebno izvršiti rekonstrukciju krovišta (zbog prokišnjavanja) kao i centralnog grijanja.

 Uputama Ministarstva financija za izradu proračuna jedinica lokalne i područne (regionalne) samouprave određeno je uključivanje vlastitih i namjenskih prihoda proračunskih korisnika u proračun jedinica lokalne i područne (regionalne) samouprave, osim plaća i rashoda za zaposlene u srednjim i osnovnim školama.

 Slijedom ovih uputa za Centar za kulturu i informiranje Dragutin Novak kao proračunskog korisnika u program su povrh proračunskih sredstava u iznosu od =3.132.179,00 kuna uključena i sredstva korisnika tj. Centra u iznosu od =4.290.811,00 kuna. Prihodi korisnika odnose se na predviđena sredstva po projektu energetske obnove zgrade Centra za kulturu i informiranje Dragutin Novak te vlastite prihode od poslovanja.

 Tako se ovim programom predviđaju sredstva za redovnu djelatnost Centra, sredstva za programe Centra te sredstva za nabavu nefinancijske imovine.

 Sredstva za nabavu nefinancijske imovine najvećim djelom odnose se na odobrena sredstva za energetsku obnovu zgrade Centra uz izgradnju solarne elektrane po prijavljenom projektu te sredstva za obnovu kino dvorane.

 Tijekom 2021. godine Centar planira slijedeće aktivnosti i programe odnosno projekte **u KULTURI:**

1. Izložba povodom Noći muzeja
2. Radionica glagoljice (natjecanje povodom Međunarodnog dana glagoljice)
3. Tjedan smijeha – programi uz Dan Grada
4. Izložba povodom Dana Muzeja
5. Haiku susret Ludbreg 2021. godine –izdavanje Haiku zbornika
6. Natječaj za program Ludbreg petkom, za sve umjetnosti
7. Koncerti klasične glazbe uz potporu Ministarstva kulture (od svibnja do rujna 2021.g.)
8. Koncerti Puhačkog orkestra Grada Ludbrega uz manifestacije koje se organiziraju u gradu, samostalni koncerti te smotra puhačkih orkestara Varaždinske županije
9. Ljetno kino na otvorenom
10. Dani Mladena Kerstnera – Festival kajkavske medije,
11. Prigodna predavanja o različitim temama
12. Mala škola novinarstva
13. Projekt – Kratki film editiran mobitelom
14. Istraživanje arheološkog lokaliteta „Tri lipe“ – ulaz u podzemni hodnik?
15. Dokumentarni film – Povijest kina u Ludbregu
16. Animirano-igrani film-Ludbreški podzemni hodnici-legenda ili stvarnost
17. Rad na izradi i promociji suvenira Grada Ludbrega vezanog uz turističke atrakcije koje su u ponudi u Ludbregu (rimski ćup pronađen kod rimskih kola u Poljancu, replike rimskih novčića pronađenih tijekom arheoloških iskapanja, Ludbreška ciglica, razglednica Grada i dr.)
18. Pripreme za promociju poštanske kuverte sa žigom vunastog nosoroga Erika pronađenog u Sigečaku i dogovor s Hrvatskom poštom o mogućnosti izdavanja poštanske marke,
19. Foto radionica
20. Radionica filcanja vune
21. Radionica izrade pisanica
22. Mala škola arheologije
23. Utrka Centrum Mundi 2021.

**IZDAVAŠTVO:**

Nastavak izdavanja „Ludbreških novina“ kao mjesečnika s time da 8 brojeva bude na 24 stranice, a 4 broja na 16 stranica te unapređenje i modernizacija Ludbreških@novina u kojima se brže objavljuju informacije od tiskanog medija.

Pomoć u izdavanju knjiga pojedinih autora koje su vezane uz ludbreški kraj.

Priprema projekta – arheološka karta Ludbrega koji obuhvaća sva naselja Ludbrega, a ima vrijednih nalaza koji su sada u drugim muzejima u RH.

Projekt Foto monografija Ludbrega – priprema tekstova, fotografija za tiskano izdanje.

**MUZEJSKA DJELATNOST:**

Zapošljavanjem arheologa kao i sređivanjem etnološke zbirke, tijekom 2021. godine steći će se uvjeti za otvaranje Muzeja Grada Ludbrega u okviru Centra.

U okviru muzejske djelatnosti nastaviti će se aktivnosti vezane uz projekt Ciglana Ludbreg – projekt industrijska baština te se predviđa čišćenje i zaštita upravne zgrade i okolnog terena te izrada informacijske ploče.

U projekt „Arheološkog parka“ uključena je zaposlena arheologinja tako da od samog početka ima uvid u sve što se radi, a radi kasnijeg upravljanja i osmišljavanja aktivnosti koje će također biti u turističkoj funkciji.

Predviđa se inventarizacija vrijednih arheoloških nalaza s ovog područja koji se sada nalaze razasuti po muzejima i za koje se ne zna jer nisu izloženi (stakleni predmeti iz doba Iovie, keramika nađena na ovom području, rimska kola i dr.).

Voditi će se stalna briga i preventivna zaštita prikupljene građe na ovom području, izrada projekta za otvorenje muzeja etnologije kao i pokretanje suradnje sa školama u Ludbregu na projektima prikupljanja, zaštite i promocije kulturne baštine.

**Izložbe**

Tijekom godine planira se organizacija samostalnih ili skupnih izložbi umjetnika. Osim izložbi umjetnika organizirati će se kontinuirane izlože koje se odnose na povijest Ludbrega, a koje do sada nisu prezentirane ili su nove otkrivene u dokumentima.

**Sekcija – Puhački orkestar Grada Ludbrega**

Prestankom rada udruge Puhački orkestar Grada Ludbrega, orkestar je postao sekcija unutar Centra. Tijekom godine planiraju se nastupi uz manifestacije kao i gostovanja orkestra na poziv drugih orkestara. Iduće godine orkestar je potrebno opremiti novim košuljama i prslucima s obzirom da je veliki broj mladih glazbenika. Također orkestar planira izmijeniti i svoj repertoar tako da će osim klasičnih skladbi izvoditi i tematske koncerte, a predviđeno je i sudjelovanje na Smotri puhačkih orkestara u Novom Vinodolskom.

 **Investicije tijekom 2021. godine**

 Tijekom 2021. godine planirane su slijedeće investicije:

 \* Završetak projekta Energetske obnove zgrade Centra

 \* Projekt unutarnjeg uređenja dvorane. Za taj projekt je izrađena kompletna dokumentacija unutarnjeg uređenja, nakon energetske obnove i za to će trebati podići kredit da se cjelokupni prostor unutar dvorane temeljito renovira za potrebe različitih sadržaja grada.

 \* Potrebno je ulaganje u opremu za video produkciju, budući da su tijekom 2020. godine izrađeni dokumentarni filmovi koji su pobudili zanimanje i bili emitirani na školskoj televiziji Srednje strukovne škole u Varaždinu.

### 2. GRADSKA KNJIŽNICA I ČITAONICA MLADEN KERSTNER

 **Od 01.01. 2004. godine Knjižnica djeluje kao samostalna ustanova u prizemlju zgrade Centra za kulturu i informiranje Dragutin Novak. Sastoji se od odjela za odrasle, odjela za djecu i odvojene prostorije – igraonice.** Trenutačno su u Gradskoj knjižnici i čitaonici Mladen Kerstner zaposlene četiri osobe, a blagajnik-administrator i čistač rade kao zajedničke službe Centra za kulturu i Gradske knjižice dok u raznim aktivnostima koje provodi Gradska knjižnica sudjeluju vanjski suradnici i volonteri Knjižnice.

 U skladu sa Zakonom o knjižnicama Gradska knjižnica obavlja knjižnične i kulturne programe od interesa za Grad Ludbreg.

 Knjižnica planira u idućoj godini realizirati slijedeće programe: 6. Dani Bože Hlasteca, Kešnerijada, Sabrana djela Mladena Kerstnera u suradnji s Ogrankom Matice hrvatske Koprivnica i HAZU Varaždin, Bebe u knjižnici, Slušam, pričam, stvaram – priča za laku noć, Pričaonice na stranim jezicima te program Ludbreških razglednica. Osim tih programa Knjižnica organizira i književne večeri i poetsko-glazbene večeri pod nazivom „Epicentar emocija u Centru Svijeta“, zatim predavanja iz raznih područja znanja, promiče čitanje u programima kao što su „Čitajmo grofovski“, „Čitajmo domaće“, dječje kvizove znanja, okuplja čitače u čitateljskim klubovima „Knjiški moljci“ i „Čituljci“, provodi čitanje priča u dječjim vrtićima i domovima za starije i nemoćne osobe. Priključuje se svojim programima u Mjesecu hrvatske knjige, Noći knjige, Danu hrvatskih knjižnica, Danu starijih osoba, Dječjem tjednu i sličnim programima.

 U svojoj redovnoj djelatnosti Knjižnica nabavlja, obrađuje i stavlja korisnicima na raspolaganje knjižnu i neknjižnu građu. Knjižnica ima 1.035 upisanih članova koji redovito čitaju raznovrsnu građu- od znanstvenih, znanstveno-popularnih, povijesnih knjiga te romana mnogih književnosti. Stoga je Knjižnica i dužna nabavljati nove naslove kroz cijelu godinu da zadovolji potrebe svojih korisnika. Svake godine potrebno je promijeniti dotrajale knjige za lektiru osnovne i srednje škole.

 Od 2013. godine Knjižnica ima kutak multimedije s igranim i mnoštvo crtanih filmova koje također daje na posudbu svojim članovima. U 2021. godini planira se nastaviti sa nabavom i te neknjižne građe /DVD-a, CD-a/ kao i nabava odnosno kupovina didaktičkih igračaka.

 Pored već uhodanih i redovnih aktivnosti Knjižnica tijekom 2021. godine planira i slijedeće aktivnosti:

1. **Dani Bože Hlasteca – 19.-26.01.2021.-** ovaj program planira se organizirati već devetu godinu povodom obilježavanja obljetnice rođenja i smrti ludbreškog kajkavskog pjesnika Bože Hlasteca, a s ciljem poticanja i njegovanja kajkavskog jezika. U okviru ovog programa planira se organizacija dječjih programa u knjižnici u suradnji s odgajateljima dječjih vrtića, učiteljicama i profesorima OŠ i SŠ Ludbreg, izložba slika, večer poezije te izrada skulptura za dodjelu nagrada Zlatni, Srebrni i Brončani kaj. Programi bi se odvijali kroz tjedan dana kao tjedan dana sjećanja na pjesnika Božu Hlasteca.
2. **Pričaonice na stranim jezicima za djecu od 4 do 7 godina**. S ovim programom Knjižnica je započela prije 13 godina pričaonicom na njemačkom jeziku. Pričaonice se provode na način da djeca kroz igru, priču i pjesmu usvajaju nove riječi na njemačkom jeziku, a program se realizira različitim metodama-crtanjem, bojanjem, igranjem, glumom, pjesmom i sl. U programu Pričaonica na njemačkom jeziku sudjeluje 30-tak djece iz Ludbrega i okolice, a ponudom ovog programa povećan je i broj dječjih članova u knjižnici i odmalena se djecu navikava na čitanje slikovnica i knjig.
3. **Slovo po slovo** – edukativna govorna pričaonica za djecu – projekt koji je započeo u proljeće 2019. godine, a nastavit će se i iduće godine s obzirom na interes djece i roditeljica, a posebno onih koji imaju čujne poteškoće u izgovoru i komunikaciji. Ovim projektom želi se u centar svih aktivnosti staviti knjigu i govor, podržavati interes za knjigu već od najranije dobi, a isto tako želi se kod djece razvijati njihove potencijale koje slikovnice i knjige potiču i podržavaju i koje pomažu u vještini govora, čitanja i pisanja.
4. **Bebe u Knjižnici - “Moja prva slikovnica” –** ovo je program koji se počeo provoditi od 2016. godine, a nastavit će se i u 2021. godini i to na način da će se svim bebama rođenim tijekom godine na području Grada Ludbrega darovati članske iskaznice, besplatno članstvo godinu dana i platnena vrećica s prvom slikovnicom. Roditelji će dobiti i edukativni letak o važnosti čitanja bebama te informacije o radu i sadržajima Knjižnice.

1. **Priča za laku noć – slušam,pričam,stvaram –** ovaj program Knjižica provodi u sklopu svoje redovite djelatnosti na dječjem odjelu od 2009. godine, a održava se jednom tjedno. S obzirom na veliki interes djece i roditelja plan je proširenje ovog programa novim sadržajima koji bi djeci bili zanimljivi te ih potakli da se što više uključuju u njih. Program se planira proširiti i na dječje vrtiće gdje su i do sada lijepa i pozitivna iskustva, a u čitanje priča planira se uključivanje djelatnika Knjižnice, učiteljica, učenika osnovnih i srednje škole. Poseban naglasak želi se staviti na suradnju s umirovljenicima kako bi se realiziralo lijepo i kvalitetno međugeneracijsko druženje u kojem bi i djeca i osobe starije životne dobi našli obostrano zadovoljstvo. Provođenjem ovog programa očekuje se što veći odaziv djece i roditelja u knjižnicu, približavanje knjige djeci, učlanjivanje djece u knjižnicu, proširivanje suradnje s dječjim vrtićima (u kojima se već odvijanju neki programi) te prepoznavanje programa od strane zajednice.
2. **„Čitajmo grofovski“ –** programkoji se provodi od 2012. godine u suradnji s HNK Varaždin, a u okviru programa nastoji se okupiti što više djece Osnovne i Srednje škole Ludbreg, djecu dječjih vrtića, ali i građane Ludbrega i okolice uz predstavljanje jednog kajkavskog autora. Glavni cilj u radu s djecom u Knjižnici je približiti djeci književno stvaralaštvo, razviti ljubav prema čitanju slikovnica i priča, nadalje učiti djecu ponašanju u kulturnim ustanovama (u ovom slučaju u Svečanoj dvorani Dvorca Batthyany), razviti ljubav i želju prema slušanju i gledanju kazališnih predstava, a time razviti i koncentraciju i usmjeriti pažnju prema slušanju priče.
3. **„Epicentar emocija u centru svijeta“ –** ovim programom predviđa se predstavljanje autora, pjesnika i glazbenika kako bi se publici približilo književno stvaralaštvo hrvatskih autora.
4. **„Kajkavski poetski gartlic“ –** cilj ovog projekta je odati počast kajkavskome slovu, lijepoj kajkavskoj književnosti na način da se citati iz djela odabranih književnika grafitiraju po ulicama grada Ludbrega, a imena autora ugraviraju u bakrene ploče i postave po šetnici uz ludbreški dvorac.
5. **„Mjesec hrvatske knjige“ –** ovo je manifestacija kojom se tijekom mjesec dana, od 15. listopada do 15. studenoga nastoji više govoriti o knjigama, promicati čitanje te na različitim programima okupljati sve one koje knjiga istinski zanima. U tom razdoblju Knjižnica planira provesti kviz znanja „Mućni glavom“ za učenike trećih i četvrtih razreda, Nacionalni kviz za poticanje čitanja, Natjecanje u čitanju naglas od trećih do osmih razreda, a planirano je i predstavljanje nekih hrvatskih književnica i održavanje nekoliko predavanja interesantnih tema.
6. **„Noć knjige“ –** Knjižnica se svojim programima priključuje organizatorima ove manifestacije – Zajednici naknadnika i knjižara hrvatske komore i Nacionalnoj i sveučilišnoj knjižnici u Zagrebu i Knjižnicama Grada Zagreba. Programima se nastoji dati kreativan poticaj čitanju, promicanje knjige te razgovori o njezinom statusu i važnosti u suvremenom društvu, a povod za to su Svjetski dan knjige i autorskih prava te Dan hrvatske knjige,
7. **„Ludbreške razglednice“ –** Knjižnica od 2014. Godine objavljuje knjižice u ediciji „Ludbreške razglednice“ koje su u formatu razglednica te su prikladne kao poklon nekome koga se želi upoznati s vrednotama grada u kojem živimo. Nit vodilja je sabrati sve ono vrijedno i reprezentativno za naš grad, sve ono što ga predstavlja na najljepši način, a to su naši znameniti Ludbrežani koji su pridonijeli razvoju svog rodnog mjesta ili su prenijeli glas o njemu diljem zemlje i šire, tu su i kulturni, povijesni i društveni događaji, štikleci koji predstavljaju ludbrešku baštinu. Do sada su objavljene: Marija Winter-prva kroničarka Ludbrega, Božo Hlastec – ludbreški pjesnik, Mladen Kerstner – književnik i otac, Priče i legende iz Lodbringova grada, Vladimir Filipović – hrvatski filozof i Sara Kolak – od Ludbrega do Olimpa. U 2021. godini u planu je izdavanje razglednice o Rudolfu Fiziru – pioniru hrvatskoga zrakoplovstva.
8. **“Kešnerijada” – manifestacija kajkavskih dana u Ludbregu –** posvećena ludbreškom književniku i scenaristu Mladenu Kerstneru. U 2021. godini manifestacija bi se održala povodom obilježavanja 93. obljetnice rođenja Mladena Kerstnera i to u dva termina od 09. do 10. svibnja i od 07.do 12. srpnja.

U okviru ove manifestacije planiraju se slijedeće aktivnosti:

* **„Natječaj za kratku kazališnu humorističku priču“** – raspisivanje natječaja za kratku humorističku priču te objava tekstova u posebnom izdanju e-knjige pod naslovom „Kešnerovi meštri smijeha“ kako bi bila dostupna široj javnosti i kako bi se omogućilo brojnim amaterskim kazališnim družinama da ih uprizore.

**- Poetsko-glazbena večer „Kaj je kaj“** – planira se u srpnju, a na kojoj bi se čitale odabrane pjesme na kajkavskom jeziku po objavljenom natječaju za dječju kajkavsku poeziju, a uključeni bi bili učenici osnovnih škola s područja ludbreške regije te Srednje škole Ludbreg. Cilj ovog programa je poticanje sustavnog rada nadarene djece u osnovnim i srednjoj školi ludbreškog kraja u svim područjima kulturnog stvaralaštva na kajkavskom jeziku.

 - **Sabrana djela Mladena Kerstnera**– ovaj program prijavljen je Ministarstvu kulture s Ogradnom Matice Hrvatske u Koprivnici. Predviđena je promocija 2. knjige sabranih djela koja bi obuhvatila kajkavske komedije i radio drame. Glavni urednik je prof.emeritus dr.sc. Stjepan Hranjem, a održavanje promocije planirano je u prostorima Dvorca Batthynay dana 08. srpnja 2021. godine.

 Uputama Ministarstva financija za izradu proračuna jedinica lokalne i područne (regionalne) samouprave određeno je uključivanje vlastitih i namjenskih prihoda proračunskih korisnika u proračun jedinica lokalne i područne (regionalne) samouprave, osim plaća i rashoda za zaposlene u srednjim i osnovnim školama.

 Slijedom ovih uputa za Gradsku knjižnicu i čitaonicu Mladen Kerstner kao proračunskog korisnika u program su povrh proračunskih sredstava u iznosu od =1.077.147.00 kuna uključena i sredstva korisnika tj. Knjižnice u iznosu od =404.226,00 kuna. U tabelarnom dijelu Programa za Knjižnicu iskazana su sredstva za redovnu djelatnost, sredstva za nabavu nefinancijske imovine te sredstva za naprijed opisane programe.

**3. KONCERTNI URED VARAŽDIN**

U sklopu javnih potreba u kulturi planirano je osiguranje sredstava za Koncertni ured Varaždin s kojim se već tradicionalno u Ludbregu organizira koncert u sklopu „Varaždinskih baroknih večeri“ , a u planu je organizacija i drugih koncerata u toku 2021. godine.

 **Za javne potrebe iz oblasti kulture predviđa se izdvajanje u ukupnom iznosu od =8.924.363,00 kuna.**

 **E) JAVNE POTREBE ORGANIZACIJA CIVILNOG DRUŠTVA**

Za javne potrebe organizacija civilnog društva predviđaju se u 2021. godini sredstva u ukupnom iznosu od =420.000,00 kuna.

 Odredbama članka 33. novog Zakona o udrugama koji je stupio na snagu 01. listopada 2014. godine propisano je da nadležna državna tijela, jedinice lokalne i područne (regionalne) samouprave i druge javne institucije financiraju i ugovaraju provedbu programa i projekata od interesa za opće dobro na temelju provedenog javnog poziva, odnosno natječaja ili na temelju posebnog propisa o financiranju javnih potreba.

 S obzirom na ovu zakonsku odredbu, Gradonačelnik je u okvirima svoje nadležnosti u prosincu 2015. godine, donio novi Pravilnik o uvjetima i postupku za dodjelu financijskih potpora za programe i projekte organizacijama civilnog društva iz Proračuna Grada Ludbrega, Temeljem ovog Pravilnika za dodjelu sredstava udrugama u 2016., 2017., 2018., 2019. i 2020. godini bio je raspisan javni natječaj za sufinanciranje programa/projekata organizacija civilnog društva, a koji su od interesa za Grad Ludbreg. Po valorizaciji prijavljenih programa/projekata pojedinih organizacija civilnog društva dodijeljena su sredstva i sklopljeni ugovori s udrugama za financiranje programa/projekata za 2016., 2017., 2018., 2019. i 2020. godinu.

 Predmetni Pravilnik ne odnosi se na projekte/programe čije je financiranje predviđeno Državnim proračunom i/ili koji se financiraju prema posebnim propisima (npr. Zakon o sportu, Zakon o Hrvatskom Crvenom križu, Zakon o vatrogastvu, Zakon o tehničkoj kulturi i dr.).

 Vlada Republike Hrvatske je početkom ožujka 2015. godine donijela Uredbu o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge koja je stupila na snagu 17. ožujka 2015. godine. Predmetnom Uredbom utvrđeni su kriteriji, mjerila i postupci koje nadležna tijela državne uprave, Vladini uredi i tijela te druge javne institucije, raspolažući sredstvima iz javnih izvora, primjenjuju prilikom financiranja i ugovaranja programa i/ili projekata od interesa za opće dobro koje provode udruge. Ova Uredba na odgovarajući način primjenjuje se između ostalog i na jedinice lokalne i područne (regionalne) samouprave.

 Člankom 6. naprijed spomenute Uredbe propisano je da se financiranje programa i projekata provodi putem JAVNOG NATJEČAJA čime se osigurava transparentnost dodjele financijskih sredstava i omogućava dobivanje što većeg broja kvalificiranih prijava, odnosno odabir najkvalitetnijih programa i projekata te se šira javnost obavještava o prioritetnim područjima djelovanja dok je člankom 8. propisano da davatelj financijskih sredstava u roku od 30 dana od dana usvajanja državnog proračuna odnosno proračuna jedinice lokalne i područne (regionalne) samouprave za slijedeću kalendarsku godinu izrađuje i na svojim službenim internetskim stranicama ili na drugi pogodan način objavljuje godišnji plan raspisivanja javnih natječaja za dodjelu sredstava.

 Stoga se predlaže za 2021. godinu osiguranje naprijed navedenih sredstava.

 **Za javne potrebe organizacija civilnog društva predviđa se izdvajanje u ukupnom iznosu od =420.000,00 kuna.**

 **F) JAVNE POTREBE IZ SOCIJALNE SKRBI**

U ovoj skupini javni potreba predlažu se sredstva u ukupnom iznosu od =930.000,00 kuna i to za slijedeće namjene:

1. **novčane pomoći sukladno Zakonu o socijalnoj skrbi =460.000,00 kuna**

 Sukladno odredbama Zakona o socijalnoj skrbi, Grad je u obvezi isplaćivati pomoć za podmirenje troškova stanovanja podnositeljima zahtjeva – korisnicima zajamčene minimalne naknade tj. socijalno ugroženim obiteljima i pojedincima. Pored ovih pomoći isplaćuju se i jednokratne novčane pomoći po odlukama Socijalnog vijeća i sukladno odredbama Odluke o socijalnoj skrbi Grada Ludbrega (“Sl.vjesnik Varaždinske županije” br. 31/2015., 44/2018, 55/2018-pročišćeni tekst). Također se isplaćuju i jednokratne socijalne potpore umirovljenicima i osobama slabijeg povodom uskrsnih i božićnih blagdana.

1. **stipendije i pomoći učenicima i studentima =350.000,00 kuna**

U akademskoj odnosno školskoj godini 2019./2020. stipendirano je ukupno 45 stipendista i to 29 studenata i 16 učenika srednjih škola.

Za slijedeću akademsku godinu želi se zadržati stipendiranje približno istog broja studenata i učenika, a planira se i dodjela jednokratnih novčanih pomoći uoči božićnih blagdana studentima koji ne primaju stipendije.

1. **naknade za novorođenu djecu =120.000,00 kuna**

Sukladno Odluci Gradskog poglavarstva iz 2007. godine do 2015. godine isplaćivana je jednokratna novčana potpora za svako novorođeno dijete u iznosu od =1.000,00 kuna, a od 2015. godine ova potpora iznosi =1.200,00 kuna za svako novorođeno dijete čiji roditelji imaju prebivalište na području Grada Ludbrega.

Od 2017. godine naknada za prvo novorođeno dijete iznosi 1.200,00 kuna neto, za drugo novorođeno dijete naknada iznosi 1.500,00 kuna neto, dok za treće i svako daljnje novorođeno dijete naknada iznosi 2.000,00 kuna. Sukladno broju novorođene djece u 2019. godini i isplaćenim sredstvima za ove namjene predlaže se osiguranje sredstava na ovogodišnjem nivou.

 **Za javne potrebe iz socijalne skrbi predviđa se izdvajanje u ukupnom iznosu od =930.000,00 kuna.**

 **G) GRADSKO DRUŠTVO CRVENOG KRIŽA**

 Sukladno odredbama Zakona o Hrvatskom crvenom križu, jedinice lokalne i područne (regionalne) samouprave osiguravaju sredstva za :

 -**rad i djelovanje Službe traženja** na razini jedinice lokalne i područne (regionalne) samouprave

 -**javne ovlasti i redovne djelatnosti.**

 U programu za 2021. godinu predlaže se osiguranje sredstava za ove namjene sukladno zakonskim obvezama te se predlažu i sredstva za program “Mobilni tim pomoći u kući”.

 **Za javne potrebe Gradskog društva Crvenog križa Ludbreg predviđa se izdvajanje u ukupnom iznosu od =172.528,00 kuna.**

##  H) JAVNE POTREBE ZAJEDNICE TEHNIČKE KULTURE

 Djelatnost, javne potrebe te financiranje tehničke kulture propisano je Zakonom o tehničkoj kulturi. Zajednica tehničke kulture Grada Ludbrega objedinjava i koordinira rad udruga tehničke kulture na području Grada Ludbrega s ciljem:

 -unapređenja tehničke kulture stanovništva posebice mladih kroz obrazovne programe i projekte,

 -popularizacije tehničkih znanosti kroz rad s nadarenim učenicima osnovne i srednje škole,

 -obrazovnog programa za odrasle osobe s ciljem dokvalifikacije i prekvalifikacije.

 U Zajednicu tehničke kulture Grada Ludbrega uključene su 3 članice te ima sveukupno 422 člana. Zajednica djeluje od 1977. godine, a pojedine udruge i preko 65 godina. U programima zajednice godišnje je uključeno preko 350 korisnika - pretežno učenika osnovne i srednje škole.

 Nositelji pojedinih aktivnosti u Zajednici su: Auto klub Ludbreg, Sekcija mladih tehničara Osnovne škole Ludbreg, Ludbreška udruga mladih entuzijasta i Radioklub Ludbreg, a područja djelovanja su: informatika i računarstvo, elektronika i radiotehnika, promet, tehničko stvaralaštvo mladih, robotika i automatika.

 Sukladno prijedlogu Zajednice za iduću 2021. godinu predlaže se financiranje ili sufinanciranje slijedećih programa: robotika i automatika; tehničko stvaralaštvo mladih; foto i video tehnika; međunarodno prvenstvo u RO; škola vožnje bicikla; preventiva u prometu za predškolski uzrast, osposobljavanje za sustav zaštite i spašavanja, radionice TK Udruge LUMEN, održavanje i administriranje računalne mreže, investicijsko održavanje opreme te ostali funkcionalni troškovi.

 **Za javne potrebe Zajednice tehničke kulture predviđa se izdvajanje u ukupnom iznosu od =134.000,00 kuna.**

 **I) VATROGASNA ZAJEDNICA GRADA LUDBREGA I CIVILNA ZAŠTITA**

 Odredbama Zakona o vatrogastvu („Narodne novine“ br.125/19) propisano je da se sredstva za financiranje

vatrogasne djelatnosti i aktivnosti dobrovoljnih vatrogasnih društava i vatrogasnih zajednica te za opremanje njezinih članica osiguravaju u proračunu općine, grada i Grada Zagreba čije područje pokrivaju.

 Zakonom je utvrđen postotak izdvajanja iz Proračuna. Člankom 111. Zakona propisano je da općina, grad ili

županija s proračunom od 45 milijuna kuna izdvaja 2 % sredstava iz osnovice, a svakim povećanjem proračuna za 10.000.000,00 kuna izdavanje se smanjuje za 0,1 %.

 Za rad Vatrogasne zajednice Grada Ludbrega kao i dobrovoljnih vatrogasnih društava uključenih u VZG predviđa se osiguranje sredstava od 588.858,00 kuna.

 S obzirom na novi Zakon o sustavu civilne zaštite koji je stupio na snagu s 01.08.2015. godine i nove obveze vezano uz civilnu zaštitu predlaže se osiguranje određenih sredstava za djelovanje sustava civilne zaštite te za djelovanje Hrvatske gorske službe spašavanja u iznosu od =40.000,00 kuna.

 **Za javne potrebe Vatrogasne zajednice Grada Ludbrega te civilne zaštite i HGSS-a predviđa se izdvajanje u ukupnom iznosu od =628.858,00 kuna.**

##  J) TURISTIČKA ZAJEDNICA GRADA LUDBREGA

 Turistička zajednica Grada Ludbrega bila je organizator i pokrovitelj pojedinih manifestacija koje su se održavale u našemu Gradu, a prema potrebi i tehnička podrška manifestacijama čiji su organizatori bile pojedine gradske udruge.

 Za iduću 2021. godinu predlaže se sufinanciranje iz Proračuna za dio redovne djelatnosti Turističke zajednice našega Grada, dijela promidžbe te pojedinih manifestacija dok bi se dio redovne djelatnosti, promidžba i pojedini program financirali iz vlastitih prihoda Turističke zajednice (članarina i boravišne pristojbe).

 **Za javne potrebe Turističke zajednice Grada Ludbrega predviđa se izdvajanje u ukupnom iznosu od =555.000,00 kuna.**

##  K) JAVNE MANIFESTACIJE

 Iz ovih sredstava predviđa se financiranje troškova promidžbe svih gradskih projekata (objave, financiranje tiskovina, promidžbenog i drugog materijala, financiranje pojedinih turističkih projekata, financiranje troškova javnih manifestacija koji se ne financiraju iz sredstava udruga i Turističke zajednice i drugi srodni troškovi), troškovi proslave Dana Grada, Sajma cvijeća, Svete Nedjelje i svi ostali troškovi.

 Za javne potrebe javnih manifestacija predviđa se izdvajanje u ukupnom iznosu od =373.000,00 kuna.

##  L) JAVNE POTREBE IZ OBLASTI INFORMIRANJA

 U ovom razdjelu osiguravaju se sredstva koja Grad Ludbreg izdvaja za sufinanciranje programa javnih glasila odnosno pojedinih medija koji prate rad gradskih tijela, odnosno ukupni informativni program.

 Predlaže se sufinanciranje lokalnog Radio Ludbrega, Varaždinske televizije, Varaždinskih vijesti, portala e-Varaždin, gradonačelnik.hr, N1 televizije, sjever.hr i Plan media.

 **Za javne potrebe iz oblasti informiranja predviđa se izdvajanje u ukupnom iznosu od =301.700,00 kuna.**

##  LJ) FINANCIRANJE POLITIČKIH STRANAKA

 U ovom razdjelu osiguravaju se sredstva za rad političkih stranaka kojim Grad Ludbreg potpomaže njihovo djelovanje sukladno odredbama Zakona o financiranju političkih aktivnosti, izborne promidžbe i referenduma koji je na snazi od 23.03.2019. godine.

 Sukladno odredbama spomenutog Zakona, pravo na redovito godišnje financiranje iz sredstava Proračuna imaju političke stranke koje su prema konačnim rezultatima izbora dobile mjesto člana u predstavničkom tijelu jedince samouprave i nezavisni vijećnici.

 Odredbom članka 5.st.2. Zakona propisano je da visina sredstava po jednom članu predstavničkog tijela jedinice samouprave godišnje ne može biti određena u iznosu manjem od 2.000,00 kuna u predstavničkom tijelu jedinice samouprave koja ima do 3001 do 10 000 stanovnika.

 Odluku o raspoređivanju sredstava donosi Gradsko vijeće, a sredstva se raspoređuju na način da se utvrdi jednaki iznos sredstava za svakog člana u Gradskom vijeću tako da pojedinoj političkoj stranci pripadaju sredstva razmjerna broju članova prema konačnim rezultatima izbora, a podzastupljeni spol ostvaruje i pravo na naknadu u visini od 10 % iznosa predviđenog po svakom članku predstavničkog tijela.

 Za javne potrebe odnosno redovito godišnje financiranje političkih stranaka predviđa se izdvajanje u ukupnom iznosu od =50.000,00 kuna.